Freda Prempeh

**Freda Akosua Oheneafrewo Prempeh** (dem born am 23 January, 1966) be Ghanaian Politician den Member of Parliament for de Seventh Parliament insyd den Eight Parliament for de Fourth Republic of Ghana wey dey represent Tano North Constituency for de Ahafo Region for Ghana insyd. Now nu, she be de Minister of State for Works den Housing. First nu, she serve as de Deputy Gender Minister wey she sanso be Assembly Member from 2002 come 2010 give de Lakoo Electoral Area for de La-Dadekotopon Constituency for de Greater Accra Region insyd.

For 2017 insyd, dem appoint am as de chairperson for 11-member local organizing committee wey dem task say make dem organise de 2018 African Women Cup of Nations.

## Ein early life den education
Dem born am for sam Ghanaian Royal family insyd for 23 January 1966 for Accra insyd. She be de third daughter for de late Ohenenana Akwasi Agyeman Dua-Prempeh, for de Ashanti Royal Family den de late Nana Amma Serwaa, Kontihemaa for Duayaw Nkwanta, (dem know am for private life as Madam Georgina Ansah).

Freda start ein basic education for University Primary School, Kumasi wey she further plus ein Ordinary(O) level for Technology Secondary School (wey now KNUST Senior High School) for Kumasi, Ghana insyd wey she continue plus ein Advanced level Certificate (A level) for de Accra Workers College for Accra, Ghana insyd. She then proceed go de Ghana Institute of Journalism, wey she pursue Diploma insyd Public Relations den Advertising. Ghana Institute of Management and Public Administration honor am Certified Public Accountant for 1998 insyd. She dey zuk both Certificate den Advanced Certificate for Marketing insyd, DipM, MCIM, Chartered Marketer Professional Postgraduate Diploma for Marketing insyd, all wey komot de Chartered Institute of Marketing, United Kingdom. She obtain ein degree insyd (Business Administration), Human Resource Management Option wey komot de University of Ghana for 2006 insyd. She sanso study MA Comms, Media den Public Relations for de University of Leicester, UK wey she sanso get PhD insyd Business Administration wey komot de Ghana Technology University College.

## Ein life matter
Freda Akosua Prempeh hail from Duayaw Nkwanta, de capital for ein parliamentary Constituency, Tano North, for de Ahafo Region, Ghana insyd. She be Christian wey she marry plus one son.

Freda almost lost ein life for de June 3, 2015 flood den fire disaster for Circle, Accra.

Before Freda ein election go office as Member of parliament for 2013 insyd, na she be manageress for de Point Four Hotel for Sunyani insyd wey she sanso job plus Prison Service for 10 years. She be sports fanatic wey she be staunch believer of women dema capabilities.

## Leadership positions she hold

* 2004–2008  Member, Governing Council, – Local Government Service Council
* 2005–2008  Member – National Media Commission  
* 2005–2008  Board Member – National Health Insurance Scheme, Kpeshie Sub- Metro, Accra                
* 2002–2006  Chairperson, Development Sub-Committee  (Accra Metropolitan Assembly)
* 2006–2008  Chairperson, Women & Children Sub-Committee (Accra Metropolitan Assembly)
* 2006/2007   Founding Member and Vice President, Tertiary Students Academic Year Confederacy (TESCON), University of Ghana, Accra City Campus
* 2008   Member, Communication Committee. New Patriotic Party, National Campaign Team
* President den Founder, Women Supporters Union of Ghana

## Membership for professional bodies

* 31 October 2003 to date  Institute of Public Relations (IPR, Ghana) – Accredited Member.
* October 2000 – October 2003 Institute of Public Relations (IPR) Ghana –  Associate Member
* Ghana Journalists Association (GJA) – Affiliate Member

## References